May 30,2018
లాభాల గంట మోగించిన 'భెల్‌'
నవతెలంగాణ, వాణిజ్య విభాగం: మార్చితో ముగిసిన నాలుగో త్రైమాసికానికి విద్యుత్తు ఉత్పత్తి సామగ్రి తయారీ సంస్థ భారత్‌ హెవీ ఎలక్ట్రికల్స్‌ (భెల్‌) అద్భుతమైన ఆర్థిక ఫలితాలను ప్రకటించింది. జనవరి-మార్చి త్రైమాసికానికి స్టాండ్‌ఎలోన్‌ ప్రాతిపదికన సంస్థ నికర లాభం దాదాపు రెండింతలకు పైగా పెరిగి రూ.215.55 కోట్ల నుంచి రూ.457.12 కోట్లకు చేరుకుంది. ఇదే సమయంలో సంస్థ ఆదాయం స్వల్పంగా తగ్గి రూ.10,476.28 కోట్ల నుంచి రూ.10,341.58 కోట్లకు పడిపోయింది. మెరుగైన ఆర్థిక ఫలితాల నేపథ్యంలో భెల్‌ సంస్థ షేర్లు బీఎస్‌ఈలో మంగళవారం దాదాపు 6 శాతానికి పైగా పెరిగి రూ.86.60 వద్ద ముగిశాయి. ఇంట్రాడేలో ఈ స్టాక్‌ రూ.86.80 గరిష్టాన్ని తాకాయి.
మీ స్నేహితులకు రికమెండ్ చెయ్యండి